text: শিক্ষক-কর্মচারী ঐক্যজোটের রংপুর বিভাগীয় সমাবেশ ও ইফতার মাহফিল - News Vision BD
  শিক্ষক-কর্মচারী ঐক্যজোটের রংপুর বিভাগীয় সমাবেশ ও ইফতার মাহফিল
  ১৬ এপ্রিল ২০২২, ১২:০১ পূর্বাহ্ণ
  বেসরকারী শিক্ষক-কর্মচারীদের চাকুরী জাতীয়করন, পূর্নাঙ্গ উৎসব ভাতা প্রদান, দ্রব্যমূল্যের উর্ধ্বগতির প্রতিবাদে ও নিরপেক্ষ নির্বাচনের দাবীতে আজ ১৫ এপ্রিল শুক্রবার শিক্ষক কর্মচারী ঐক্য জোটের রংপুর বিভাগীয় সমাবেশ ও ইফতার মাহফিল দিনাজপুর নাট্য সমিতি মিলনায়তনে অনুষ্ঠিত হয়েছে।
  সংগঠনের বিভাগীয় সভাপতি প্রভাষক মুন্জুরুল ইসলাম এর সভাপতিত্বে ও মাহমুদুল হাসানের সঞ্চালনায় অনুষ্ঠিত সমাবেশে প্রধান অতিথি ছিলেন শিক্ষক কর্মচারী ঐক্য জোটের চেয়ারম্যান ও কারা নির্যাতিত মজলুম শিক্ষক নেতা অধ্যক্ষ মোঃ সেলিম ভূঁইয়া। বিশেষ অতিথি ছিলেন বাশিস মহাসচিব মোঃ জাকির হোসেন, মাদ্রাসা শিক্ষক সমিতির সভাপতি মাওলানা মোঃ দেলোয়ার হোসেন, বিএনপির জেলা আহ্বায়ক এ,জেড,এম রেজাউল হক, এডভোকেট মনির হোসেন মারুফ, ঠাকুরগাওঁ জেলা আহ্বায়ক তাজউদ্দীন তাজু। অন্যান্যের মধ্যে বক্তব্য রাখেন বাকশিসের জেলা সম্পাদক ফজলুল করিম, মাজেদুর রহমান পান্না, সহিদুল ইসলাম সহ কেন্দ্রীয়, জেলা শিক্ষক ও কর্মচারী নেতৃবৃন্দ।
  প্রধান অতিথির বক্তব্যে অধ্যক্ষ মোঃ সেলিম ভূঁইয়া বলেন,দ্রব্যমূল্য নিয়ন্ত্রণে এ সরকার সম্পূর্ণ ব্যর্থ। তারা শুধু দূর্নীতিতে চ্যম্পিয়ন। নিরপেক্ষ নির্বাচন দিতে এ সরকার ভয় পায়। তারা অবৈধভাবে ক্ষমতায় এসে দেশকে একটি অকার্যকর রাষ্ট্রে পরিনত করতে চাচ্ছে। দেশের শিক্ষা ব্যাবস্হাকে ধ্বংসের দিকে নিয়ে যাচ্ছে। বেসরকারি শিক্ষক কর্মচারীদের কোন দাবী পূরনে সরকার কাজ করছে না। বেসরকারী শিক্ষক কর্মচারীদের চাকুরী জাতীয়করন, পূর্নাঙ্গ উৎসব ভাতা সহ সকল দাবী পূুরন করতে হলে নিরপেক্ষ সরকারের অধীনে নির্বাচনে জনগনের সরকার প্রতিষ্ঠা করতে হবে। বিএনপি সরকারের সময় বেগম খালেদা জিয়া শিক্ষকদের অভাব অভিযোগ আন্তরিকতার সহিত শুনে কিছু গুরত্বপূর্ণ দাবী পূরন করেছিলেন।